โอกาสนี้ นายกรัฐมนตรี ได้ทำพิธีเปิดงานฯ พร้อมกล่าวมอบนโยบายว่า รัฐบาลสามารถนำสินค้า OTOP ไทย ขึ้นสู่ท้องฟ้า วางจำหน่ายบนสายการบินไทยได้สำเร็จ โดยได้มีการจัดการแสดงการเดินแบบ โดยให้นายแบบและนางแบบพนักงานต้อนรับของ บริษัท การบินไทย ด้วยผ้าไทยที่มีความสวยงาม พร้อมได้กล่าวขอบคุณทุกภาคส่วนซึ่งทำให้งานในครั้งนี้ประสบความสำเร็จเป็นอย่างดี และซาบซึ้งในมิตรภาพและมิตรไมตรีที่ทุกส่วนทุกหน่วยงานที่ให้ความร่วมมือเป็นอย่างดี ทั้งนี้ ส่งผลให้สินค้า OTOP ไทยเป็นที่รู้จักกันอย่างกว้างขวางทำให้ทุกภาคของโลกได้รู้จักสินค้า OTOP ไทย